section_heading: Životopis
paragraph_text: Vrhbosanski nadbiskup dr. Ivan Šarić. zaredio ga je za svećenika Banjolučke biskupije 6. travnja 1935. U župnoj crkvi u Banjoj Luci proslavio je 22. travnja iste godine mladu misu. Obnašao niz svećeničkih dužnosti. Bio je kapelan i vjeroučitelj u Banjoj Luci (1935. – 1936.). Potom ga je biskup Jozo Garić poslao na specijalni studij u Rim (1936. – 1939.). U tom je vremenu diplomirao na Bogoslovnom fakultetu u Zagrebu. U Rimu je postigao licencijat iz crkvenoga prava. Studij je morao prekinuti zbog političkih razloga i vratiti se siječnja 1939. kući, jer je bio prognan iz Italije. Bio je pomoćnik banjolučkog župnika mons. Antuna Josipa Milorada, a kapelan je bio Alfred Pichler, poslije banjolučki biskup. Kad je župnik umro 19. travnja 1939., bio je privremeni župnik u Banjoj Luci, jer je za dugo bolujućeg župnika trebalo srediti knjige i račune, dok je Pichler ostao kapelanom.